Predkladacia správa

Informácia o 65. zasadnutí Výboru pre ľudské sídla EHK OSN sa predkladá v súlade s uznesením vlády SR č. 932/2003 úloha B.1.

65. zasadnutie Výboru pre ľudské sídla EHK OSN sa uskutočnilo 20. – 22. 9. 2004 v Ženeve. Výbor pre ľudské sídla rozhodol o prezentácii problematiky a riešení, ktoré činnosť Výboru prináša, na zasadnutí Komisie pre trvalo udržateľný rozvoj v apríli 2005. Výbor schválil Plán práce na obdobie 2005-2006. Výbor rozhodol o spracovaní ďalších Profilov krajín v sektore bývania. Výbor rozhodol o spracovaní zásad systémov priestorového plánovania. Slovenská republika prezentovala témy 10. Konferencie o regionálnom a urbánnom výskume a postup jej prípravy. Výbor vzal na vedomie informáciu o stave spracovania Zásad financovania bývania a Zásad sociálneho bývania. Výbor vytvoril pracovnú skupinu, ktorá navrhne koordináciu štatistických údajov týkajúcich sa sídiel so štatistickými údajmi získanými OSN a EÚ.

Materiál sa predkladá na rokovanie vlády ako informácia a v súlade s čl. 10 ods. 6a Smernice na prípravu a predkladanie materiálov na rokovanie vlády SR nebol predložený na pripomienkové konanie.

	Materiál nemá finančný, ekonomický, environmentálny vplyv ani vplyv na zamestnanosť.